3.12.2013 Jurnalul Oficial al Uniunii Europene L 322/31 DECIZII DECIZIA DE PUNERE ÎN APLICARE A CONSILIULUI din 19 noiembrie 2013 de modificare a Deciziei de punere în aplicare 2011/344/UE privind acordarea de asistență financiară din partea Uniunii pentru Portugalia (2013/703/UE) CONSILIUL UNIUNII EUROPENE, având în vedere Tratatul privind funcționarea Uniunii Europene, având în vedere Regulamentul (UE) nr. 407/2010 al Consiliului din 11 mai 2010 de instituire a unui mecanism european de stabilizare financiară (!), în special articolul 3 alineatul (2), având în vedere propunerea Comisiei Europene, întrucât: (1) La solicitarea Portugaliei, în 17 mai 2011, Consiliul a acordat acesteia asistență financiară prin Decizia de punere în aplicare 2011/344JUE a Consiliului (?). Respectiva asistență financiară a fost acordată pentru susținerea unui program solid de reforme economice şi financiare (denumit în continuare „programul”) care urmăreşte să restabilească încrederea, să faciliteze revenirea economiei la o creştere durabilă și să asigure stabilitatea financiară a Portugaliei, a zonei euro și a Uniunii. În conformitate cu articolul 3 alincatul (10) din Decizia de punere în aplicare 2011/344/JUE, Comisia, împreună cu Fondul Monetar Internaţional (FMI) și în colaborare cu Banca Centrală Europeană (BCE), a efectuat, în perioada 16 septembrie-3 octombrie 2013, cea de a opta şi a noua evaluare a progreselor înregistrate de autoritățile portugheze în ceea ce priveşte punerea în aplicare a măsurilor convenite în cadrul programului. Creşterea trimestrială a produsului intern brut (PIB) real a revenit la valori pozitive în al doilea trimestru al acestui an, existând şi alți indicatori pe termen scurt care semnalează de asemenea ieșirea progresivă din recesiune. Se preconizează că PIB-ul real va scădea cu 1,8 % în acest an, urmând să crească cu 0,8% și 1,5% în 2014, respectiv 2015. Este de aşteptat ca tensiunile de pe piața muncii să înregistreze o anumită scădere. Cu toate acestea, se preconizează că rata șomajului va atinge un nivel maxim de 17,7% în cursul anului viitor, înainte de a începe să scadă în mod progresiv. () JO L 118, 12.5.2010, p. 1. (?) Decizia de punere în aplicare 2011/344/UE a Consiliului din 17 mai 2011 privind acordarea de asistență financiară din partea Uniunii pentru Portugalia O L 159, 17.6.2011, p. 88). Incertitudinile legate de perspectivele macroeconomice sunt ridicate, deoarece sustenabilitatea redresării preco- nizate pentru 2014 și 2015 depinde de evoluțiile pozitive de pe piața comerţului și de pe piața financiară, care rămân fragile. Până în luna august 2013, deficitul de trezorerie al statului înregistrase o îmbunătățire de 0,6 puncte procentuale din PIB comparativ cu aceeaşi perioadă a anului anterior (neluând în calcul evenimentele extraordi- nare). Rezultatele foarte bune în ceea ce priveşte veni- turile fiscale și executarea strictă a majorității posturilor de cheltuieli sprijină execuția bugetară. Cu toate acestea, au fost identificate anumite deviații față de perspectivele fiscale ale celei de a șaptea evaluări a progresului realizat de autoritățile portugheze în punerea în aplicare a măsurilor convenite în cadrul programului (denumită în continuare „cea de a șaptea evaluare”. Printre aceste deviații se numără deficiențe legate de reprogramarea fondurilor Uniunii și de amânarea vânzării unei concesiuni portuare (one-off), precum şi alți factori, cum ar fi contribuția mai mare decât se preconizase la bugetul Uniuii, rezultatele nesatisfăcătoare în ceea ce priveşte colectarea unor venituri nefiscale, transferul către Grecia al unor dividende provenind din obligațiuni greceşti incluse în portofoliul de investiții al Banco de Portugal, nivelul mai scăzut decât se preconizase al contribuțiilor sociale la sistemul de pensii al funcţionarilor publici sau derapajele în materie de costuri salariale și consum intermediar. După utilizarea alocărilor bugetare provizorii (0,3% din PIB), se estimează că efectul net al abaterilor va mări deficitul din 2013 cu 0,5% din PIB. În plus, o infuzie de capital în BANIF-Banco Internacional do Funchal, SA, care se ridică la 0,4% din PIB, a sporit, de asemenea, deficitul bugetar, cu toate că această operațiune nu ar trebui să fie luată în considerare în cadrul programului. Guvernul adoptă măsuri corective pentru a asigura atingerea țintei de deficit a programului, de 5,5 % din PIB, în special prin reducerea fondurilor disponibile pentru investiții şi printr-un control mai strict al consumului intermediar din ministerele de resort (0,1 % din PIB). În plus, guvernul a anunțat un sistem one-off de recuperare a datoriilor provenite din neplata impozitelor şi a contribuțiilor la asigurările sociale, care se preco- nizează că va recupera venituri în valoare de aproximativ 0,4 % din PIB şi care este însoțit de sancţiuni mai severe pentru infractorii fiscali.